Līgums Nr. FM VID 2024/158

“Suņu pārvadāšanas būru piegāde”

Rīgā, Dokumenta datums ir tā elektroniskās parakstīšanas datums

**Valsts ieņēmumu dienests**, tā \_\_\_\_\_\_\_\_\_\_\_\_\_\_\_\_personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_, (turpmāk – Pasūtītājs vai VID), no vienas puses, un

**\_\_\_\_\_\_\_\_\_\_\_\_\_\_\_\_**, tā/-s \_\_\_\_\_\_\_\_\_\_\_\_\_ personā, kurš/-a rīkojas saskaņā ar \_\_\_\_\_\_\_\_, (turpmāk – Piegādātājs), no otras puses, abi kopā turpmāk saukti arī kā Puses, bet atsevišķi – Puse, pamatojoties uz publiskā iepirkuma Nr. FM VID 2024/158 “Suņu pārvadāšanas būru piegāde” rezultātiem, noslēdz šādu līgumu (turpmāk – Līgums).

1. **LĪGUMA PRIEKŠMETS**

Piegādātājs nodrošina **5 (piecu)** kvalitatīvu, jaunu, nelietotu, lietošanai drošu pārvadāšanas būru, kas paredzēti suņu pārvietošanai automašīnā, (turpmāk - Prece) piegādi saskaņā ar Līguma un tā pielikuma noteikumiem.

1. **LĪGUMA SUMMA UN NORĒĶINU KĀRTĪBA**
   1. Līguma kopējā summa ir \_\_\_\_\_\_\_\_\_\_\_\_\_EUR (\_\_\_\_\_\_\_\_\_\_\_\_\_\_\_\_\_\_\_*euro)* bez pievienotās vērtības nodokļa (turpmāk – PVN). PVN tiek maksāts papildus saskaņā ar spēkā esošo nodokļa likmi. *(Līguma kopējā summa tiks precizēta atbilstoši izvēlētā pretendenta piedāvājumam)*
   2. Līguma pielikuma 2.punktā norādītājā Preces cenā ietvertas visas izmaksas, kas saistītas ar Preces vērtību, Preces piegādi, ieskaitot transporta izmaksas, iekraušanas/izkraušanas izmaksas, darbaspēka izmaksas, nodokļus (izņemot PVN), nodevas, ar garantijas nodrošināšanu saistītās izmaksas, nekvalitatīvas, bojātas un/vai Līguma nosacījumiem neatbilstošas Preces apmaiņas izmaksas (ja tādas būs nepieciešamas), izmaksas nepieciešamo atļauju iegūšanai no trešajām personām un citas izmaksas, kas nepieciešamas Līguma pilnīgai, savlaicīgai un kvalitatīvai izpildei.
   3. Pasūtītājs veic samaksu par kvalitatīvas Preces piegādi 30 (trīsdesmit) dienu laikā pēc Līguma 3.8.apakšpunktā noteiktā Preces piegādes nodošanas – pieņemšanas akta un Preces piegādes pavadzīmes abpusējas parakstīšanas dienas, maksājumu pārskaitot uz Piegādātāja norēķinu kontu bankā.
   4. Pasūtītājs veic samaksu saskaņā ar Līguma pielikumā 2.punktā noteikto Preces cenu, kurā ir ietvertas visas Līguma 2.2.apakšpunktā noteiktās izmaksas.
   5. Pasūtītajām nav pienākums izlietot visu Līguma 2.1.apakšpunktā norādīto Līguma kopējo summu, pasūtot Preci Līguma noteiktajā kārtībā.
   6. Ja piemēroto sankciju dēļ Pasūtītājam nav tiesības veikt samaksu Piegādātājam par faktiski piegādāto Preci, Pasūtītājs atliek samaksas veikšanu un samaksai noteiktie termiņi tiek apturēti līdz brīdim, kad pret Līguma 9.4.1.apakšpunktā norādītajiem sankciju subjektiem tiek atceltas sankcijas un maksājumus ir iespējams veikt.
2. **PRECES PIEGĀDES KĀRTĪBA**
   1. Piegādātai Prece jāatbilst Latvijas Republikā spēkā esošo saistošo normatīvo aktu prasībām.
   2. Piegādātājs nodrošina, ka Prece ir iepakota atbilstoši Preces ražotāja komplektācijai un tā nerada apdraudējumu personu un dzīvnieku (suņu) veselībai.
   3. Piegādātājs par saviem līdzekļiem piegādā Pasūtītājam Preci saskaņā ar Līguma pielikumā 1.punktā noteikto Preces tehnisko specifikāciju 90 (deviņdesmit)kalendārodienu laikā no Līguma spēkā stāšanās dienas. Piegādātājs nodrošina un veic piegādātās Preces izkraušanas darbus Preces piegādes vietā Līguma 9.9.1.apakšpunktā norādītās Pasūtītāja pilnvarotās personas norādītajā vietā un/vai telpās.
   4. Piegādātājs veic Preces piegādi Talejas ielā 1, Rīgā, Pasūtītāja darba laikā (darba dienās no pirmdienas līdz ceturtdienai no plkst. 8.15. līdz plkst. 16.00, piektdienā no plkst. 8.15. līdz plkst. 15.00), Pušu pilnvarotajām personām iepriekš savlaicīgi saskaņojot Preces piegādes laiku Pasūtītāja darba laikā.
   5. Piegādātājs Preces piegādes laikā Līguma 9.9.1.apakšpunktā noteiktajai Pasūtītāja pilnvarotajai personai izsniedz Preces lietošanas instrukciju (informāciju par preces lietošanas mērķi, pielietojumu un informāciju par to, kā Precei ir jāveic apkope) un garantiju apliecinošu dokumentu latviešu valodā. Lietošanas instrukciju iesniedz drukāta dokumenta veidā vai elektroniskā formātā uz datu nesēja (ja attiecīgā veida Precei tāda ir). Garantijas dokumentu iesniedz drukāta dokumenta veidā.
   6. Ja saņemtā Prece neatbilst Preces piegādes Līguma un tā pielikumu nosacījumiem vai Latvijas Republikā spēkā esošo normatīvo aktu prasībām (kvalitātes, u.c. prasības), Pasūtītāja 9.9.1.apakšpunktā minētā pilnvarotā persona saņemto Preci nepieņem un neparaksta Preces piegādes nodošanas – pieņemšanas aktu un pavadzīmi.
   7. Preces piegāde tiek uzskatīta par veiktu Preces piegādes nodošanas – pieņemšanas akta un pavadzīmes abpusējas parakstīšanas dienā. Līguma 9.9.1.apakšpunktā noteiktā Pasūtītāja pilnvarotā persona, konstatējot Preces piegādes termiņa kavēšanu, to norāda nodošanas – pieņemšanas aktā, kā arī norāda līgumsoda piemērošanas pamatojumu atbilstoši Līguma apakšpunktam.
   8. Ja Piegādātājs objektīvu (pierādāmu) apstākļu dēļ (pārtraukta Preces ražošana u.tml.) nevar piegādāt Līguma pielikumā norādīto Preci, Piegādātājs, nosūtot Pasūtītājam motivētu vēstuli un, saņemot Pasūtītāja rakstveida piekrišanu, var piedāvāt Pasūtītājam ekvivalentas preces piegādi ar tādu pašu vai labāku raksturojumu un tehniskajiem parametriem, nepārsniedzot Līguma pielikumā 2.punktā norādīto Preces cenu, par ko tiek noslēgta rakstveida vienošanās par grozījumiem Līguma.
3. **PRECES GARANTIJA**
4. Piegādātājs nodrošina un garantē, ka piegādātā Preces ir kvalitatīva, nelietota, jauna, atbilstošā komplektācijā, videi, cilvēka un dzīvnieka veselībai droša, atbilst Līguma un tā pielikuma nosacījumiem, kā arī Latvijas Republikas spēkā esošo saistošo normatīvo aktu prasībām.
5. Piegādātājs nodrošina piegādātajai Precei \_\_\_\_ (\_\_\_\_\_\_\_\_\_) mēnešu garantijas laiku no Preces piegādes pavadzīmes abpusējas parakstīšanas dienas. *(Garantijas laiks tiks precizēts atbilstoši izvēlētā pretendenta piedāvājumam).*
6. JaPreces garantijas laikā atklājas Preces trūkumi, bojājumi, kas nav radušies Pasūtītāja vainas dēļ (Pasūtītājs ir ievērojis Preces glabāšanas un/vai lietošanas prasības) Līguma 9.9.1.apakšpunktā noteiktā Pasūtītāja pilnvarotā persona sastāda motivētu pretenziju un 2 (divu) darba dienu laikā nosūta to Līguma 9.9.2.apakšpunktā noteiktajai Piegādātāja pilnvarotajai personai, Līguma 9.11.apakšpunktā noteiktajā kārtībā.
7. Preces garantijas laikā Piegādātājs par saviem līdzekļiem novērš piegādātas Preces (tās daļas) trūkumus un bojājumus, nepieciešamības gadījumā apmainot to pret jaunu Preci 15 (piecpadsmit) darba dienu laikā no Līguma 9.9.1.apakšpunktā noteiktās Pasūtītāja pilnvarotās personas pretenzijas nosūtīšanas dienas.
8. Līguma garantijas noteikumi attiecas uz garantijas darbības laikā neierobežotu reižu skaitu veiktu Preces trūkumu novēršanu vai apmaiņu.

**5. PUŠU ATBILDĪBA**

1. Piegādātājam:
2. ja Piegādātājs pēc Līguma noslēgšanas atsakās veikt Preces piegādi, Pasūtītājs pieprasa Piegādātājam maksāt līgumsodu EUR 300 (trīs simti *euro*) apmērā;
   * 1. ja Piegādātājs neievēro Līguma 3.3.apakšpunktā noteikto Preces piegādes termiņu, Pasūtītājs pieprasa Piegādātājam maksāt līgumsodu 0,1 % (viena desmitdaļa procenta) apmērā no nepiegādātās Preces vērtības bez PVN par katru nokavēto dienu, bet ne vairāk kā 10 % (desmit procentu) apmērā no nepiegādātās Preces vērtības bez PVN;
     2. ja Piegādātājs Līguma 4.2.apakšpunktā norādītajā Preces garantijas laikā neievēro Līguma 4.4.apakšpunktā noteikto Preces trūkumu novēršanas termiņu, Pasūtītājs pieprasa Piegādātājam maksāt līgumsodu 0,1 % (viena desmitdaļa procenta) apmērā no Preces, kurai konstatēti trūkumi, vērtības bez PVN par katru nokavēto dienu, bet ne vairāk kā 10 % (desmit procentu) apmērā no Preces, kurai konstatēti trūkumi, vērtības bez PVN;
     3. par Līguma 7.punktā noteikto konfidencialitātes nosacījumu neievērošanu Pasūtītājs pieprasa Piegādātājam maksāt līgumsodu 100,00 EUR (viens simts *euro* un 00 centu) apmērā par katru tādu gadījumu.
3. Ja Pasūtītājs Līguma 2.3.apakšpunktā norādītajā termiņā neveic samaksu par piegādāto un no Pasūtītāja puses pieņemto Preci, Piegādātājs pieprasa Pasūtītājam maksāt līgumsodu 0,1 % (viena desmitā daļa procenta) apmērā attiecīgi no piegādātās bet nesamaksātās Preces vērtības bez PVN par katru nokavēto maksājuma dienu. Saskaņā ar šo Līguma apakšpunktu aprēķinātais līgumsods nedrīkst pārsniegt 10 % (desmit procentus) no kavētā maksājuma bez PVN apmēra.
4. Preces piegādes kavējuma laikā ieskaita visu laika periodu, kas pārsniedz Līguma 3.3.apakšpunktā norādīto Preces piegādes termiņu līdz dienai, kad Piegādātājs piegādā Līguma, tā pielikuma un Latvijas Republikas normatīvo aktu prasībām atbilstošu Preci un Pušu Līguma 9.9.apakšpunktā noteiktās pilnvarotās personas abpusēji paraksta Preces piegādes nodošanas – pieņemšanas aktu un Preces pavadzīmi. Līguma 3.3.apakšpunktā minētajā gadījumā Preces piegādes kavējuma laikā neieskaita laika periodu no Preces piegādes dienas līdz pretenzijas nosūtīšanas dienai.
5. Ja tiek nokavēta kādas Līgumā noteiktās saistības izpilde, līgumsods aprēķināms par periodu, kas sākas nākamajā dienā pēc Līgumā noteiktā saistības izpildes termiņa un ietver dienu, kurā saistība izpildīta.
6. Pusēm ir pienākums atlīdzināt otrai Pusei nodarītos tiešos vai netiešos zaudējumus, ja tādi ir radušies prettiesiskas rīcības rezultātā un ir konstatēta un pierādīta zaudējumu nodarītāja prettiesiska rīcība, zaudējumu esamības fakts, zaudējumu apmērs, kā arī cēloniskais sakars starp prettiesisko rīcību un nodarītajiem zaudējumiem.
7. Līgumsoda samaksa neatbrīvo Puses no pārējo Līguma saistību izpildes.
   1. Par Līgumā noteikto nosacījumu pārkāpumu Pasūtītājs Piegādātajam aprēķina līgumsodu un izraksta rēķinu. Pasūtītājs, nosūtot rēķinu par līgumsoda piedziņu, ja tas iespējams, piedāvā Piegādātajam līgumsodu ietvert Pasūtītājam maksājamā summā (dzēst ieskaita veidā) vai nomaksāt to līdz Piegādātāja rēķina apmaksas dienai.
   2. Ja Piegādātājs izvēlas līgumsodu dzēst ieskaita veidā, tad Piegādātājs, izrakstot rēķinu, rēķinā norāda kopējo summu, ieturēto līgumsoda summu, norādot Pasūtītāja līgumsoda rēķinu un samazina summu apmaksai par ieturētā līgumsoda summu.
   3. Ja Piegādātājs neveic aprēķinātā līgumsoda samaksu Līguma 5.7.apakšpunktā norādītajā termiņā vai līgumsoda samaksa netiek veikta ieskaita veidā, Pasūtītājs aprēķināto līgumsoda summu ietur vienpersoniski ieskaita veidā.
8. **LĪGUMA DARBĪBAS TERMIŅŠ**
9. Līgums stājas spēkā ar pēdējā pievienotā droša elektroniskā paraksta un tā laika zīmoga datumu
10. Līgums ir spēkā līdz Pušu saistību pilnīgai izpildei.
11. Pusēm ir tiesības vienpusēji izbeigt Līguma darbību, vismaz 30 (trīsdesmit) dienas iepriekš rakstiski paziņojot par to otrai Pusei.
12. Pasūtītājam ir tiesības vienpusēji izbeigt Līguma darbību, vismaz 1 (vienu) darba dienu iepriekš rakstiski paziņojot par to Piegādātājam:
13. ja atbilstoši Starptautisko un Latvijas Republikas nacionālo sankciju likumam Līguma 9.4.1.apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta;
14. ja uz Piegādātāju attiecas Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktais.
15. Neskatoties uz Līguma izbeigšanu, Piegādātājs, izņemot Līguma 6.4.apakšpunktā noteiktos gadījumus, nodrošina Līgumā noteikto Preces garantijas nosacījumu savlaicīgu un kvalitatīvu izpildi.
16. **INFORMĀCIJAS NEIZPAUŽAMĪBA**
17. Piegādātājs apņemas visā savas sadarbības laikā, kā arī pēc tam neizpaust trešajām personām sakarā ar Līguma izpildi iegūto, tā rīcībā esošo tehnisko, finansiālo un citu informāciju par Pasūtītāju, kā arī informāciju saistībā ar Pasūtītājam piegādāto Preci. Visa informācija, ko Pasūtītājs sniedz Piegādātājam saistībā ar Līguma izpildi, kā arī Līguma izpildes laikā, tiek uzskatīta par neizpaužamu, un nedrīkst tikt izpausta vai padarīta publiski pieejama bez Pasūtītāja rakstiskas piekrišanas.
18. Augstāk minētā informācija netiek uzskatīta par neizpaužamu, ja tā kļuvusi publiski pieejama saskaņā ar Latvijas Republikas normatīvajos aktos noteiktajām prasībām (iekļauta Pušu administrācijas un grāmatvedības sagatavotos publiska rakstura pārskatos un atskaitēs u.tml.) vai ja informāciju pieprasa Latvijas Republikā spēkā esošajos normatīvajos aktos noteiktās institūcijas vai organizācijas, kurām uz to ir likumīgas tiesības.
19. Puses ar informācijas prettiesisku izpaušanu Līguma ietvaros saprot – tās nodošanu mutiski, rakstiski, elektroniski vai jebkādā citā tehniskā veidā, tās kopēšanu, pavairošanu, kopēšanu datu nesējos, izplatīšanu, pārdošanu, dāvināšanu, iznomāšanu, izmainīšanu, pārveidošanu, labošanu un nodošanu trešajām personām vai citas līdzīgas darbības ar neizpaužamu informāciju.
20. **NEPĀRVARAMA VARA**
21. Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (Force majeure) rezultātā.
22. Par nepārvaramu varu netiek uzskatīti Preces defekti vai Preces piegādes kavējumi.
23. Pusei, kuras līgumsaistību izpildi ietekmējuši nepārvaramas varas apstākļi, bez kavēšanās jāinformē par to otra Puse rakstiski 10 (desmit) darba dienu laikā pēc šādu apstākļu iestāšanās un paziņojumam jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.
24. Puses tiek atbrīvotas no atbildības saskaņā ar Līguma 8.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 8.3.apakšpunktā minētā paziņojuma saņemšanas dienas, katrai Pusei ir tiesības vienpusēji izbeigt Līgumu saistībā ar tā izpildīšanas neiespējamību.
25. Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstiski vienojoties.

**9. CITI NOTEIKUMI**

1. Kādam no Līguma noteikumiem zaudējot spēku Latvijas Republikas normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši Latvijas Republikā spēkā esošajiem normatīvajiem aktiem.
2. Ja kādai no Pusēm tiek mainīts juridiskais statuss, vai kādi Līgumā minētie Pušu rekvizīti, telefona numuri, adreses u.c., tad tā nekavējoties, bet ne vēlāk kā 5 (piecu) darba dienu laikā rakstiski, nosūtot vēstuli, paziņo par to otrai Pusei. Šāds paziņojums kļūst saistošs otrai Pusei 8.(astotajā) dienā pēc tā nosūtīšanas dienas. Ja paziņojums nosūtīts ar elektroniskā pasta starpniecību, izmantojot drošu elektronisko parakstu, tas kļūst saistošs otrai Pusei 2. (otrajā) darbdienā pēc tā nosūtīšanas. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā minētajām Pušu pilnvarotajām personām un to rekvizītiem. Šajā apakšpunktā minēto paziņojumu no Pasūtītāja puses ir tiesīgs parakstīt patstāvīgās attiecīgas struktūrvienības vadītājs vai persona, kas viņu aizvieto.
3. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu saistību pārņēmējam. Gadījumā, ja Pasūtītājs tiek reorganizēts, Pasūtītājs savas no Līguma izrietošās tiesības un pienākumus var nodot Pasūtītāja tiesību pārņēmējam pilnā apjomā vai daļēji. Puses šādā gadījumā veic grozījumus Līgumā. Piegādātājam nav tiesību atteikt grozījumu veikšanu Līgumā šādos gadījumos, kā arī Piegādātājs apņemas bez ierunām apstiprināt Pasūtītāja un Pasūtītāja tiesību pārņēmēja Līguma tiesību un pienākumu sadalījumu atbilstoši Pasūtītāja reorganizācijai.
4. Piegādātājs 2 (divu) darba dienu laikā rakstveidā informē Pasūtītāju:
   * 1. par tam tieši vai netieši piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja dalībniekam, valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Piegādātāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Piegādātājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas);
     2. ja mainās Piegādātājadalībnieki, valdes un padomes locekļi, patiesā labuma guvēji, pārstāvēttiesīgās personas, prokūristi vai personas, kuras ir pilnvarotas pārstāvēt Piegādātāju darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēttiesīgās personas vai prokūristi, ja Piegādātājs ir personālsabiedrība, un informācija par šajā apakšpunktā minētajām personām Uzņēmumu reģistra atvērto datu vietnē: <https://info.ur.gov.lv/#/data-search> nav publicēta.
     3. Piegādātājs apliecina, ka:
     4. Līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu, kurai tieši vai netieši ir piemērotas (tai skaitā tās dalībniekam, valdes vai padomes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
     5. uz Piegādātāju neattiecas Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktais.
     6. Strīdus, kas var rasties Līguma izpildes rezultātā vai sakarā ar Līgumu, Puses risina savstarpējo pārrunu ceļā. Ja vienošanās netiek panākta, tad strīdu risina tiesā Latvijas Republikas normatīvajos aktos noteiktajā kārtībā.
     7. Par Līguma grozījumiem, izņemot Līguma 9.2.apakšpunktā noteikto gadījumu, Puses vienojas rakstiski. Līguma grozījumi ir Līguma neatņemama sastāvdaļa. Puses var veikt šādus būtiskus Līguma grozījumus – precizēt Līgumā noteikto Preču specifikāciju un grozīt Preces piegādes termiņu, ja šādu grozījumu nepieciešamību pamato objektīvi (pierādāmi) apstākļi (pārtraukta Preču ražošana utml.), kas nav atkarīgi no Pušu gribas.
     8. Neviena no Pusēm nedrīkst nodot savas tiesības, kas saistītas ar Līgumu un izriet no tā, trešajām personām bez otras Puses rakstiskas piekrišanas.
     9. Puses vienojas, ka ar Līguma izpildi saistītos jautājumus risinās šādas Pušu pilnvarotās personas:
     10. no Pasūtītāja puses: \_\_\_\_\_\_\_\_\_\_(tālr.:\_\_\_\_\_\_\_\_\_, e-pasts: \_\_\_\_\_\_\_\_\_\_);
     11. no Piegādātāja puses – \_\_\_\_\_\_\_\_\_\_(tālr.:\_\_\_\_\_\_\_\_\_, e-pasts: \_\_\_\_\_\_\_\_\_\_).
     12. Pasūtītāja pilnvarotās personas nav pilnvarotas izdarīt grozījumus Līgumā un tā pielikumā.
     13. Pretenzijas Pasūtītāja pilnvarotā persona Piegādātāja pilnvarotajai personai nosūta pa e-pastu. Nosūtīšanas laiks tiek fiksēts uz Pasūtītāja elektroniskā pasta atskaites par piegādāto e-pastu (piegāde uz adresāta serveri) izdrukas (e-pastam laiks tiek fiksēts un saglabāts arī elektroniskā formātā), kas kļūst par Līguma neatņemamu sastāvdaļu, kas nepieciešamības gadījumā katrai no Pusēm var kalpot par pierādījumu par attiecīgās vēstules nosūtīšanu un, pamatojoties uz kuru, var tikt piemērotas soda sankcijas attiecībā pret Piegādātāju par Līgumā noteikto termiņu neievērošanu, kā arī uzdevumu neizpildi.
     14. Līgums ir sagatavots elektroniska dokumenta veidā un parakstīts ar drošu elektronisko parakstu latviešu valodā.
5. **Pušu rekvizīti**

|  |  |
| --- | --- |
| **Pasūtītājs:**  **Valsts ieņēmumu dienests**  Talejas iela 1, Rīga, LV-1978  NMR kods: 90000069281  PVN kods: LV90000069281  Tālr.: 67122689  E-pasts: vid@vid.gov.lv  E-Adrese: \_DEFAULT@90000069281  *Norēķinu rekvizīti:*  Valsts kase  Kods: TRELLV22  Konta Nr.: LV26TREL2130056037000  Ģenerāldirektor\_ \_\_\_\_\_\_\_\_\_\_\_  (\*paraksts) | **Piegādātājs**:  **Nosaukums**  Adrese  NMR kods:  PVN kods:  Tālr.:  E-pasts:  E-Adrese:  *Norēķinu rekvizīti:*  Kredītiestāde  Kods:  Konta Nr.:  Amats, vārds, uzvārds  (\*paraksts) |

\* DOKUMENTS IR ELEKTRONISKI PARAKSTĪTS AR

DROŠU ELEKTRONISKO PARAKSTU UN SATUR LAIKA ZĪMOGU

**Pielikums**

**līgumam Nr. FM VID 2024/158**

Dokumenta datums ir tā

elektroniskās parakstīšanas datums

**Preces tehniskā specifikācija un cena**

**Valsts ieņēmumu dienests**, tā \_\_\_\_\_\_\_\_\_\_\_\_\_\_\_\_personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_, (turpmāk – Pasūtītājs vai VID), no vienas puses, un

**\_\_\_\_\_\_\_\_\_\_\_\_\_\_\_\_\_**, tās \_\_\_\_\_\_\_\_\_\_\_\_\_\_personā, kur\_ rīkojas saskaņā ar \_\_\_\_\_\_\_\_\_\_, (turpmāk – Piegādātājs), no otras puses, abi kopā turpmāk saukti arī kā Puses, bet atsevišķi kā Puse, vienojas par šādu Preces tehnisko specifikāciju un cenām:

*Pielikums tiks papildināts atbilstoši Pretendenta piedāvājuma 1.punkta “Tehniskais piedāvājums” 1.tabulas 2.punktam, un pretendenta piedāvājuma 4.punktam “Finanšu piedāvājums”, un izvēlētā Pretendenta piedāvājumu*

**Pušu paraksti:**

|  |  |  |  |
| --- | --- | --- | --- |
| **Pasūtītājs**:  Ģenerāldirektor\_ \_\_\_\_\_\_\_\_\_\_\_\_\_\_\_  (\*paraksts) | | | **Piegādātājs**:  Amats, vārds, uzvārds  (\*paraksts) |
|  |  | | |

*\* DOKUMENTS IR ELEKTRONISKI PARAKSTĪTS AR*

*DROŠU ELEKTRONISKO PARAKSTU UN SATUR LAIKA ZĪMOGU*